የምግብ ዋስትናን ለማረጋገጥ የአርሶ አደሮችን አቅም ማጠናከር ተገቢ ነው- የመንግስታቱ ድርጅት ተቋማት
– በኢትዮጵያ የግብርና ዘርፉን ለማሳደግ ለሚደረገው ጥረት አርሶ አደሮች የሚቀርበው የብድር አገልግሎት ይበልጥ ተደራሽ ማድረግ እንደሚያስፈልግ በዘርፉ የሚሰሩት የመንግስታቱ ድርጅት ተቋማት ገለፁ፡፡የገንዘብ አቅርቦት ለልማት በተሰኘው መርሃ ግብር የመንግስታቱ ድርጅት ዋና ፀሐፊ ልዩ መልእክተኛ  የኔዘርላንድ ንግስት ማክሲማ ፣የዓለም ምግብ ፕሮግራም ፣የዓለም ምግብና እርሻ ድርጅት እና የዓለም አቀፉ የግብርና ልማት ፈንድ ተወካዩች በሃዋሳ አካባቢ እየተካሄደ ያለውን የምግብ ዋስትና ማረጋገጥ ስራዎች ላይ መጐብኘታቸውን አመልክተዋል፡፡ተወካዮቹ በጉብኝታቸው በኢትዮጵያ የምግብ ዋስትና ለማረጋገጥ የሚደረገው እንቅስቃሴ ውጤታማ እየሆነ መምጣቱን መረዳታቸውን ገልፀዋል፡፡የተቋማቱ ተወካዮችና የኔዘርላንድ ንግስት ማክሲማ እንደገለፁት የገንዘብ አቅርቦት ለሚያስፈልጋቸው በአንስተኛ ማሳ ላይ የተሰማሩ አርሶ አደሮች አገልግሎቱን በማስፋት የምግብ ዋስትናን ለማረጋገጥ በትብብር መስራት ያስፈልጋል ብለዋል፡፡በተመጣጣኝ የአገልግሎት ክፍያ አቅርቦቱ እንዲሰፋ የመንግስትና የግል ተቋማት በጋራ መስራት እንደሚያሻም ጠቁመዋል፡፡ለዚህም የሚቻለውን ሁሉ ድጋፍ እንደሚያደርጉ አረጋግጠዋል ሲል የኢሬቴድ ዘገባ ያስረዳል፡፡  